armvectores/hy_wikipedia_2023 huggingface dataset:
Պիլա

Անվան այլ կիրառումների համար տե՛ս՝ Պիլա (այլ կիրառումներ)Պիլա (հուն․՝ Πύλα), գյուղ Կիպրոսի Հանրապետության Լառնակայի շրջանի արևելքում։ Գյուղը մոտ է գտնվում է Կանաչ գծին։ Այն Կիպրոսի ամենահին բնակավայրերից է։ Գյուղը միակ բնակավայրն է Կիպրոսում, որտեղ դեռ բնակվւմ են բնիկ հույն և թուրք կիպրացիները։ Ըստ 2011 թվականի տվյալների քաղաքի բնակչությունը կազմել է 2,771 մարդ։ Գյւղում կան երեք եկեղեցի և մեկ մզկիթ։


== Ժողովրդագրություն ==


== Ծանոթագրություններ ==
Սիրո ըմպելիք (օպերա)

Սիրո ըմպելիք (իտալերեն՝ L'elisir d'amore), իտալացի երգահան Գաետանո Դոնիցետտիի կոմիկական օպերա երկու գործողությամբ։ Լիբրետտոյի հեղինակ՝ Ֆելիչե Ռոմանի ֆրանսիացի դրամատուրգ Էժեն Սկրիբի «Ըմպելիք» պիեսի հիման վրա։ Թեև ըստ որոշ տվյալների Դոնիցետտիին օպերան գրելու համար պահանջվել է ընդամենը երկու շաբաթ, այն պատկանում է իտալացի երգահանի լավագույն ստեղծագործությունների թվին։
Առաջնախաղը կայացել է 1832 թ. մայիսի 12-ին Միլանի della Canobbiana թատրոնում։
Ադրբեջանի ժողովրդական արտիստ

«Ադրբեջանի ժողովրդական արտիստ» (ադրբ.՝ Xalq artisti), Ադրբեջանի Հանրապետության պատվավոր կոչում, որը շնորհվում է ադրբեջանական մշակույթի զարգացման գործում ունեցած առանձնահատուկ վաստակի համար։


== Շնորհում ==
Ադրբեջանի Հանրապետության նախագահը պատվավոր կոչում է շնորհում իր նախաձեռնությամբ, ինչպես նաև Ազգային ժողովի և Նախարարների կաբինետի առաջարկությամբ։
Պատվավոր կոչումը շնորհվում է միայն Ադրբեջանի Հանրապետության քաղաքացիներին։ Համաձայն հրամանագրի՝ «Ադրբեջանի ժողովրդական արտիստ» պատվավոր կոչումը չի կարող վերահանձնվել նույն անձին։
Պատվավոր կոչման արժանացած անձը կարող է պատվավոր կոչումից զրկվել հետևյալ դեպքերում.

ծանր հանցագործության համար դատապարտումը,
պատվավոր կոչումը արատավորող իրավախախտում կատարելը։


== Հիմնադրման մասին հրամանագիրը ==
«Ադրբեջանի ժողովրդական արտիստ» պատվավոր կոչումը սահմանվել է Ադրբեջանի Հանրապետության նախագահի 1998 թվականի մայիսի 22-ի հրամանագրով՝ մի շարք այլ կոչումների հետ միասին։


== Նկարագրություն ==
Ադրբեջանի Հանրապետության «Ադրբեջանի ժողովրդական արտիստ» պատվավոր կոչմանն արժանացած անձինք ստանում են Ադրբեջանի Հանրապետության պատվավոր կոչման վկայական և կրծքանշան։ Պատվավոր կոչման կրծքանշանը պետք է կրել կրծքի աջ կողմում։


== Ծանոթագրություններ ==
Տյումենցևսկի շրջան

Տյումենցևսկի շրջան (ռուս.՝ Тюменцевский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1924 թվականին։ Վարչական կենտրոնը՝ Տյումենցևո։


== Աշխարհագրություն ==
Շրջանի տարածքի մակերեսը կազմում է 2273 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 15645 մարդ։ Բնակչության խտությունը կազմում էր 6,88 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արքաշեն (գետ)

Անվան այլ կիրառումների համար տե՛ս՝ Արքաշեն (այլ կիրառումներ)Արքաշեն, Արխաշան, Արխաշան-Ամբերդ, Արխաշին, գետ Հայաստանի Արագածոտնի մարզում, Ամբերդ գետի ձախ վտակը։ Սկիզբ է առնում Արագած լեռան վրա գտնվող Քարի լճի արևմտյան ափից և Անտառուտ գյուղից 4 կմ հյուսիս–արևմուտք միախառնվում մայր գետին։ Սնվում է Քարի լճի շրջակայքի աղբյուրներից և ձնհալքային ջրերից։ Հոսքի ռեժիմն անկանոն է, վարարում է մայիս-հունիս ամիսներին։ Երկարությունը 13 կմ է։  Ամբերդ և Արքաշեն գետերի միախառնման տեղում 2300 մ բարձրության վրա գտնվում է Ամբերդ ամրոցը։


== Ծանոթագրություններ ==
Բարախլու

Բարախլու, ձմեռանոց Հայաստանի Ալավերդուու (Թումանյան) շրջանում։ 1926-ին ուներ ադրբեջանցի 5 բնակիչ։


== Ծանոթագրություններ ==
Կիթխիջի

Կիթխիջի (վրաց.՝ კითხიჯი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Տղիբուլից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 72 մարդ։


== Ծանոթագրություններ ==
Աստերոիդների ցանկ (304301-304400)

Աստերոիդների ցանկ (304201-304300)  • Աստերոիդների ցանկ  • Աստերոիդների ցանկ (304401-304500)
 Աստերոիդների ցանկ (304201-304300)  • Աստերոիդների ցանկ  • Աստերոիդների ցանկ (304401-304500)
Գոտի փորագրազարդ (մ.թ.ա. 12-11-րդ դարեր, Լճաշեն, № 2153)

Անվան այլ կիրառումների համար տե՛ս՝ Գոտի փորագրազարդ (այլ կիրառումներ)Գոտի փորագրազարդ  (մ.թ.ա. 12-11-րդ դարեր, Լճաշեն), բրոնզե թիթեղից պատրաստված գոտի։ Պահվում է Երևանում գտնվող Հայաստանի պատմության թանգարանում և գրանցված է 2153 համարի տակ։
Գոտին համարվում է Ք. ա. 12-11-րդ դարերի հնություն, բրոնզից է, չափերը` 1 15,5×39×0,2 սմ։ Հայտնաբերվել է Հայաստանի Հանրապետության Գեղարքունիքի մարզի Լճաշեն գյուղի տարածքում։


== Նկարագրություն ==
Դրվագված բրոնզե թիթեղի մակերեսի վրա նուրբ փորագրությամբ պատկերված են ողջ հասակով կանգնած երկու մարդկային ֆիգուրա։ Նրանցից մեկը կառավարում է երկար քաշանով երկանիվ կառքը, որի անիվները շրջանի մեջ առնված հնգաթև աստղի տեսք ունեն։ Կառքին լծված են երկարուկ իրաններով ֆանտաստիկ երկու ձիեր և կառավարվում են երասաններով։ Ձիերի ոտքերի վերջույթներին ոչ թե սմբակներ են, այլ մագիլներ, իսկ նրանցից մեկի գլխի վրա եղջյուրանման ելուստներ կան։ Ձիերի առջևից ընթանում են երկու թռչուն։ Կառապանը ընդգծված ֆալլով հսկայամարմին էակ է` սխեմատիկ, ընդհանրացված մարմնաձևերով։ Հագին առյուծի դիմակ է, մեջքին կրում է գոտի, ոտքերին` վեր կեռված քթով երկարաճիտ կոշիկներ։ Տղամարդու ուսերից վեր` դեմքի բարձրությամբ արև խորհրդանշող ճառագող սկավառակ է։ Նույնպիսի սկավառակ է պատկերված նաև աջակողմյան ձիու վզի տակ։
Մարդկային երկրորդ ֆիգուրան առաջինի նման հսկայամարմին է։ Պետք է ենթադրել, որ նա ևս կառավարում է կառք (այս հատվածում գոտին վնասված է)։ Կառքին լծված չորս ձիերից պահպանվել են երեքը, որոնց գլխավերևում պատկերված են արև խորհրդանշող սկավառակներ։ Ձիերին ընդառաջ պատկերված են կտցահարող թռչուններ։ Գոտին եզրագծված է երկշար վազող պարույրներով և հատվող զիգզագաձև զարդանախշով։


== Ծանոթագրություններ ==


== Արտաքին հղումներ ==
Լճաշենի մշակույթի զարգացման հիմնական էտապները Archived 2019-12-06 at the Wayback Machine.


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Հարություն Մնացականյան, Լճաշենի մշակույթի զարգացման հիմնական էտապները, Երևան, 1968։
Հասմիկ Իսրայելյան - Պաշտամունքն ու հավատալիքները ուշ բրոնզեդարյան Հայաստանում, Երևան, 1973։
Քաջվարդ չինական

Քաջվարդ չինական (լատ.՝ Paeonia chinensis), Հրանունկազգիների ընտանիքին պատկանող բազմամյա ծաղկաբույս է։


== Տարածում ==
Հայրենիքը Չինաստան է։


== Կառուցվածք ==
Տերևները մուգ կանաչ գույն ունեն և խիստ կտրտված են։ Ծաղիկները խոշոր են, լայն պսակաթերթիկներով, մեծ մասամբ լիաթերթ (կան նաև կիսալիաթերթ և հասարակ ծաղիկներ)։ Բնության մեջ հանդիպում են ձյունասպիտակից մինչև վարդագույն, մուգ արնակարմիր, դարչնակարմիր գույներով։ Ծաղիկները լինում են վարդանման լիաթերթիկ, մեխականման, վաղ և ուշ ծաղկող։ Գեղեցիկ ծաղիկների, հաճելի բուրմունքի, առատ և վաղ ծաղկման շնորհիվ քաջվարդը լայն տարածում ունեցող և սիրված ծաղկատեսակներից մեկն է համարվում։


== Բազմացում ==
Բազմանում է թփի բաժանման միջոցով, սերմերով, անդալիսով, ցողունային կտորներով, պատվաստով։ Սերմերը ծլում են 1-2 տարվա ընթացքում։ Բույսերը ծաղկում են 3-4 տարում։ Ծաղկի ծաղկման համար շատ մեծ նշանակություն ունի վեգետատիվ բազմացման ճիշտ ժամկետների ընտրությունը։


== Օգտագործում ==
Մեծ օգտագործում ունի ծաղկադեկորատիվ ձևավորումներում, այնպես էլ կտրած ծաղիկներ ստանալու համար։ Քաջվարդի ծաղիկներն արժեքավոր են, հնուց ի վեր օգտագործվում են ծաղկային վերադաշնակումների համար հատկապես մեծ օգտագործում ունեն Ճապոնիայում և Չինաստանում։ Մշակության մեջ տարածված են նաև քաջվարդի մի շարք այլ տեսակներ (նրբատերև, լութես, մանրատերև, ծառանման և այլն)։


== Գրականություն ==
Լ.Վ. Հարությունյան «Քո շրջապատի ծաղիկները»
Об условности указания класса двудольных в качестве вышестоящего таксона для описываемой в данной статье группы растений см. раздел «Системы APG» статьи «Двудольные».
Ժողովածու (1743)

Ժողովածու (1743), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1743 թվի տակ։ Ձեռագիրը գրվել է 17-րդ դարում՝ 1676 թվականից առաջ։ Գրված է թղթի վրա, որը ունի 18x12 չափս։ Ձեռագիրը կազմված է 473 թերթից։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Պահպանակ՝ մագաղաթե, 2 էջ, բոլորագիծ երկաթագիր, Աւետարան, մագաղաթ 4 էջ, բոլորգիր, Յաէհ. Սարկաւադի Յաղադս անկիւնաւոր թուոց (գրիչ Սահակ աբեղա, 14-րդ դար)։ Հիշատակարաններ՝ հետագայի՝ պահպանակ Գ (1676 թվական)։


== Բովանդակություն ==
Դաւթի Սահմանք իմաստասիրութեան, Վասն բաժանման։
Առածք Հինգ։
Ամենայն չար տանջելի։
Սահմանք իմաստասիրականք իբր Հարցմամբ։
Արհեստ է ընդհանուր գիտութիւն։
Մովսիսի գումարումն իրողութեանց Սահմանց Դաւթի։
Պորփիւրի ներածութիւն Ստորոգութեանցն Արիստոտէլի։
Արիստոտէլի Ստորոգութիւնք, Պերի արմենիաս, Յաղագս առաքինութհանց։
Բարթողիմէոսի Համառօտ Հաւաքումն ի դիալեթիկէն, որ է Տրամաբանութիւն։
Դաւթի Հարքացւոյ Նկատումն Արիստոտէլի, ի Սահմանց Արիստոտէլի՝ Հոգի յերից սկզբանց գոյանայ։
Գր․ Տաթևացւոյ Համառօտ տեսութիւն ի գիրս Պորփիւրի, Լուծմունք Առաքինութեանցն Արիստոտէլի, ի տեսութիւն Դաւթի․ Քարոզ
Յովհ․ Որոտնեցւոյ Վերլուծութիւնք Ստորողութեանցն և Պերի արմենիասին Արիստոտէլի, Ի բանից իմաստասիրաց։
Յովհ․ Սարկաւագի Յաղագս անկյունավոր թուոց։


== Ծանոթագրություններ ==
Իլինեցկոե

Իլինեցկոե (ուկրաիներեն՝ Іллінецьке), գյուղ Ուկրաինայի Վիննիցայի մարզի Իլինեցկոեի շրջանում։ Հիմնադրվել է 1986 թվականին։
2001 թվականի տվյալներով Իլինեցկոե գյուղում բնակվում էր 763 մարդ։ Բնակավայրը զբաղեցնում է 0,76 կմ² տարածք։ Բնակչության խտությունը կազմում էր 1003,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կամակոր արքայադուստրը

Կամակոր արքայադուստրը (ռուս.՝ «Капризная принцесса»), խորհրդային նկարված մուլտիպլիկացիոն ֆիլմ՝ նկարահանված քույր ռեժիսորներ Վալենտինա և Զինաիդա Բրումբերգների կողմից Գրիմ եղբայրների «Կեռնեխ թագավորը» հեքիաթի մոտիվներով։


== Սյուժե ==
Կամակոր արքայադուստրը ծաղրում է հոր հրավիրած փեսացուներին՝ իր ծաղրածուին թույլ տալով կծու ծաղրել նրանց արտաքինը։ Զայրանալով դստեր արարքից՝ թագավորը հրամայում է նրան կնության տալ քաղաք մտած առաջին աղքատին։ Պատահաբար հայտնված «աղքատը» կամակորի կողմից մերժված ասպետն էր՝ արքայազնը, որն արքայադստերը խիստ դաս է տալիս, և վերջինս փոխում է իր վերաբերմունքը կյանքի նկատմամբ։


== Նկարահանող խումբ ==
Սցենարի հեղինակ − Միխայիլ Վոլպին
Ռեժիսորներ − Վալենտինա Բրումբերգ, Զինաիդա Բրումբերգ
Բեմադրող նկարիչներ − Լանա Ազարխ, Վալենտին Լալայանց
Կոմպոզիտոր − Ալեքսանդր Վարլամով
Օպերատոր − Բորիս Կոտով
Հնչյունային օպերատոր − Գեորգի Մարտինյուկ
Խմբագիր − Զ. Պավլովա
Մոնտաժող − Ելենա Տերտիչնայա
Օգտնականներ − Տ. Ֆյոդորովա, Մ. Սուխոցկայա
Նկարիչներ − Իգոր Պոդգորսկի, Ֆաինա Եպիֆանովա, Վլադիմիր Արբեկով, Ելենա Վերշինինա, Բորիս Բուտակով, Տատյանա Պոմերանցևա, Ելիզավետա Կոմովա, Էլվիրա Մասլովա, Արկադի Շեր, Սերգեյ Մարակասով, Լիդիա Մոդել
Դերերը հնչյունավորել են՝Նինա Գուլյաևա − Արքայադուստր
Ալեքսեյ Կոնսովսկի − Ասպետ
Անատոլի Պապանով − Թագավոր / գեր փեսացու
Մարիա Միրոնովա − Թագուհի
Անդրեյ Միրոնով − Ծաղրածու Կարլուշա
Ռինա Զելյոնայա − Ծեր կին
Եվգենի Վեսնիկ − Աղքատների պարագլուխ
Յուլիան Կոզլովսկի − հեղինակՏնօրեն − Ֆյոդոր Իվանով


== Տեխնիկական տվյալներ ==
Գունավոր, հնչյունային


== Ծանոթագրություններ ==


== Գրականություն ==
Фильмы-сказки: сценарии рисованных фильмов. Выпуск 10. — М.: Искусство, 1972. — 222 с. — 65 000 экз. (1974 — второе издание — тираж 50 000 экз.)
Капризная принцесса и другие сказки. — АСТ, 2006. — 64 с. — (Сказки-мультфильмы). — ISBN 5-17-040172-8


== Արտաքին հղումներ ==
«Կամակոր արքայադուստրը» մուլտֆիլմը Аниматор.ру կայքում
«Կամակոր արքայադուստրը» մուլտֆիլմը Мультик.ру կայքում
«Капризная принцесса» на сайте Каруника
«Կամակոր արքայադուստրը» մուլտֆիլմը youtube կայքում
Լեոն շրջան (այլ կիրառումներ)

Լեոն շրջան, կարող է վերաբերել՝

Լեոն շրջան - ԱՄՆ Տեխաս նահանգի 254 վարչական միավորներից մեկը
Լեոն շրջան - ԱՄՆ Ֆլորիդա նահանգի 67 վարչական միավորներից մեկը
Դոխիկ

Դոխիկ, հայկական արական անուն։ Հայերեն դոխ՝ «աղավնի» բառի փաղաքշական ձևն է։ Սկզբնական շրջանում արական անուն էր և հիշատակված է անթվական մի հիշատակարանում։ Տավղիկ ձևով հիշատակված է անթվական մի հիշատակարանում, որտեղ անվան սեռը ստույգ նշված չէ։


== Ծանոթագրություններ ==
Մ.թ.ա. 493


== Դեպքեր ==


== Ծնունդներ ==


== Մահեր ==
170 (թիվ)

170 (հարյուր յոթանասուն), բնական թիվ, որը գտնվում է 169-ի և 171-ի միջև։


== Մաթեմատիկայում ==
170-ի թվանշանների գումարը հավասար է 8-ի
170-ի թվանշանների արտադրյալը հավասար է 0-ի
170-ը զույգ եռանիշ թիվ է
170-ի քառակուսին հավասար է 28 900-ի


== Այլ ոլորտներում ==
170 թ., Մ.թ.ա. 170 թ.
Տարվա 170-րդ օրը հունիսի 19-ն է (նահանջ տարիներին՝ հունիսի 18-ը)
NGC 170  - գալակտիկա Կետի համաստեղությունում
Ամենամեծ բնական թիվը, որի ֆակտորիալը կարողանում է հաշվել Google-ի ներկառուցված հաշվիչը
Կառլի և Էմիլյայի հուշարձան

Կառլի և Էմիլյայի հուշարձան (ռուս.՝ Памятник Карлу и Эмилии, Սիրահարների հուշարձան, ռուս.՝ Памятник влюблённым), հուշարձան Ռուսաստանի Դաշնության Սանկտ Պետերբուրգ քաղաքի Բուտլերովի փողոցում (թիվ 22), որը տեղադրվել էր համայնքային խորհրդի նախաձեռնությամբ միջբակային պուրակում 2007 թվականի հոկտեմբերի 14-ին։ Քաղաքի պատմության ընթացքում սիրահարների առաջին հուշարձանն էր։ Հեղինակն էր Սանկտ Պետերբուրգի գեղարվեստի ակադեմիայի շրջանավարտ քանդակագործ Մատվեյ Վայնմանը։ 2015 թվականի վերջում հուշարձանը ապամոնտաժել են վանդալները։


== Հուշարձանը ==
Քարե և բրոնզե հուշարձանը խորհրդանշում է սերը։ Քանդակագործական հորինվածքը պատկերում է մեկ հովանոցի տակ կանգնած երիտասարդի և աղջկա։ Կառլի և Էմիլյայի հուշարձան այս քանդակը կոչել են ոչ պաշտոնապես։
Քանդակը պատրաստվել էր Սանկտ Պետերբուրգի քանդակների կոմբինատում։
Հուշարձանը մի քանի անգամ ենթարկվել է վանդալների հարձակմանը։ Սկզբում նրանք գողացել են սիրահարների հովանոցը, իսկ 2015 թվականի վերջում հուշարձանն ամբողջովին ապամոնտաժվել է։


== Պատմություն ==
Հուշարձանը հավերժացրել է հին ու հայտնի սանկտպետերբուրգյան պատմությունը տեղացի Ռոմեոյի և Ջուլիետի` գերմանական ավանի բնակիչներ Կառլի և Էմիլյայի մասին, որոնք, ինչպես ասում է ժողովրդական ավանդությունը, սիրել են միմյանց իրենց ծնողների կամքին հակառակ, և նրանցից չստանալով ամուսնանալու համաձայնությունը` ինքնասպան են եղել` ջրահեղձ լինելով։
Հեղինակը` քանդակագործ Մատվեյ Վայնմանը պատմել է լրագրողներին. «Այնպիսի քանդակ ես վաղուց էի ցանկանում ստեղծել։ Ես ստեղծել եմ հենց պիտերցի սիրահարների` երիտասարդի և աղջկա հովանոցի տակ։ Հուշարձանը պատրաստված է արհեստական քարից, ուստի բավական հեշտ ավար է վանդալների համար։ Բայց հավատանք մարդկային ազնվությանն ու բարությանը»։


== Արտաքին հղումներ ==
Памятник Карлу и Эмилии (памятник влюблённым) (Санкт-Петербург)
Влюблённые поселились на Гражданке Archived 2018-04-23 at the Wayback Machine.
Достопримечательности Ленинградской области


== Ծանոթագրություններ ==
Պրոսլիշչե

Պրոսլիշչե (ռուս.՝ Прослище), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիկմետովո (գյուղ, Տույմազինսկի շրջան)

Անվան այլ կիրառումների համար տե՛ս՝ ԲիկմետովոԲիկմետովո (ռուս.՝ Бикметово, բաշկիրերեն՝ Бикмәт), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 119 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆելիքս Սլովաչեկ

Ֆելիքս Սլովաչեկ (չեխ․՝ Felix Slováček, մայիսի 23, 1943(1943-05-23)[…], Զլին և Պրահա, Բոհեմիայի և Մորավիայի պրոտեկտորատ), չեխ կլարնետիստ, սաքսոֆոնիստ, կոմպոզիտոր և խմբավար: Միաժամանակ նվագում է հարվածային գործիքներ, դաշնամուր և կոնտրաբաս:


== Կենսագրություն ==
Ֆելիքս Սլովաչեկը ծնվել է 1943 թվականի մայիսի 23-ին Չեխիայի Զլին քաղաքում: Երիտասարդ տարիներին Ֆելիքսը սովորել է նվագել դաշնամուր և ջութակ, բայց դրանք նրա սիրելի գործիքները չէին: Երաժշտական դպրոցը ավարտելուց հետո նա հրապուրվեց կլարնետ և սաքսոֆոն նվագելով, որը հետագայում դարձավ իր անցաթուղթը: Ֆելիքսը ուսումը սկսել է Բռնոյի երաժշտական քոլեջից, այնուհետև շարունակել է Կռոմերժիժ քաղաքի կոնսերվատորիայում: Ուսումը ավարտելուց հետո Ֆելիքս Սլովաչեկը սկսեց իր երաժշտական կարիերան սինֆոնիկ նվագախմբում: Սակայն նա հայտնի դարձավ, երբ սկսեց նվագել ջազ, հայտնի Բիգ-բենդախ ջազ խմբում: Իր ամբողջ գործունեության ընթացքում Ֆելիքս Սլովաչեկը մասնակցել է բազմաթիվ պրոֆեսիոնալ մրցույթների: 1965 թվականին Ֆրիդրիխ Գուլդան կազմակերպեց միջազգային մրցույթ երիտասարդ ջազ կատարողների և այդ մրցույթներից մեկում 1966 թվականին մասնակցեց երիտասարդ Ֆելիքս Սլովաչեկը: Այդ նույն թվականին մրցույթի մասնակիցներից նա դարձավ Բագուլավ Մարտինիի դափնեկրի երկրորդ մրցանակակիր: 1967 թվականին Պրագայի ջազային փառատոնում նա դարձավ առաջին տաղանդավոր երիտասարդ ջազային կատարող դափնեկիրը և այդ նուjն թվականին մասնակցեց բաց երաժշտական մրցույթում Ժնևի երաժշտական քոլեջում: 1981 թվականին վաճառվել է Ֆելիքս Սլովաչեկի 9,5 միլիոն ձայնապնակ, նա զիջում է միայն Կարել Գոտտին նրա 44,7 միլիոն օրինակով:


== Ծանոթագրություններ ==
Այդար

Այդար, գետակ Հայաստանում, Արաքսի ավազանում, նրա աջակողմյան վտակ Ազատի օժանդակը։


== Ծանոթագրություններ ==
Պրահայի գեղարվեստի ակադեմիա

Պրահայի գեղարվեստի ակադեմիա (չեխ․՝ Akademie výtvarných umění v Praze, AVU), Չեխիայի ամենահին արվեստի դպրոցն է։ Հիմնադրվել է 1799 թվականին։


== Պատմություն ==

18-րդ դարի սկզբում Պրահայում ձևավորում են մի շարք կազմակերպություններ՝ խթանելու արվեստն ու կրթությունը։ 1799 թվականի սեպտեմբերի 10-ի թագավորական հրամանով հիմնադրվում է Գեղարվեստի ակադեմիան, որն իր գործունեությունն սկսում է գծանկարի բաժնից, այնուհետև ընդլայնվելով՝ ներառում է ճարտարապետական, գեղանկարչության, փորագրության, քանդակագործության դասընթացներ։ 1896 թվականին Ակադեմիան դարձել է պետության սեփականությունը։ 1926 թվականին Չեխոսլովակիայում ակադեմիան առաջինն է ստացել «բարձրագույն արվեստի դպրոց» կարգավիճակը։ 1947 թվականին Բոգուսլավ Սլանսկին Ակադեմիային կից ստեղծում է եվրոպական նշանակության վերականգնման դպրոցը։ 1990 թվականին ակադեմիայի ռեկտոր Միլան Կնիզակը ձեռնարկում է արմատական բարեփոխումներ՝ վերակազմավորելու ակադեմիայի հայեցակարգը և ներքին կառուցվածքը։ 1991 թվականին ուսումնական ծրագրերում ներառվում են նաև նոր մեդիա դասընթացները, այդ թվում՝ կինո և համակարգչային անիմացիա։


== Ակադեմիան այսօր ==
Ակադեմիան հավատարմագրված ԲՈՒՀ է, որը տալիս է ժամանակակից և պատմական արվեստի կրթություն։ Որպես բացառապես բարձրագույն դպրոց այստեղ չկան ուսանողական բնակարաններ կամ կամպուսներ։ Միջազգային ծրագրերը կազմակերպվում են չեխերեն, որոշ դասընթացներ՝ նաև անգլերեն։
Ակադեմիան ունի 12 մագիստրական ծրագրեր և մեկ դոկտորական ծրագիր։


=== Բաժիններ ===
Նկարչություն
Գծանկար, փորագրություն
Քանդակագործություն
Ինտերմեդիա դասընթացներ
Նոր մեդիա
Արվեստի գործերի վերականգնում
Ճարտարապետություն


== Ծանոթագրություններ ==


== Արտաքին հղումներ ==
Ակադեմիայի պաշտոնական կայքը
Ակադեմիայի պատմությունը
Գուանչի մումիա (Մադրիդ)

Գուանչի մումիա (իսպ.՝ Momia guanche de Madrid), գուանչերի մշակույթի (Իսպանիայի Կանարյան կղզիներից՝ Տեներիֆե կղզու բնակիչներ) մարդկային մումիա, որը գտնվում Մադրիդի ազգային հնագիտական թանգարանում։


== Պատմություն ==
Տղամարդու լավ պահպանված մումիա, որը թվագրվում է 12-13-րդ դարեր և պատկանել է 30-34 տարեկան տղամարդու։ Համաձայն փորձագետների սա համարվում է գուանչերի ամենալավ պահպանված մումիան։ Մումիան հայտնաբերվել է Barranco de Herques-ում, Տեներիֆեի հարավում, Ֆասնիա և Գուիմար քաղաքների միջև։ Մումիան Մադրիդ է հասել 18-րդ դարում որպես նվեր Իսպանիայի Չարլզ III թագավորին։
Ի սկզբանե այն հանգրվանել է Թագավորական գրադարանում, այնուհետև Ազգային մարդաբանական թանգարանում։ 2015 թվականի դեկտեմբերից գտնվում է Մադրիդի Ազգային հնագիտական թանգարանում։


== Նկարագրություն ==
Սեռը՝ արական
Տարիքը՝ 30-34 կամ 30
Մշակույթ՝ Գուանչ
Տեսակը՝ հուղարկավորության մումիա
Թաղման տեսակը՝ հուղարկավորության քարանձավ
Վայրը՝ Barranco Herques, Ֆասնիա և Գուիմար համայնքների միջև
Ցուցադրվում ՝ Մադրիդի ազգային հնագիտական թանգարան
Հետաքրքիր փաստեր՝ համարվում է մինչ օրս հայտնաբերված լավագույն Գուանչի մումիան


== Տես նաև ==
Մումիա
Ազգային հնագիտական թանգարան (Մադրիդ)


== Ծանոթագրություններ ==


== Արտաքին հղումներ ==
La momia guanche mejor conservada llega al Museo Arqueológico Nacional
El Museo Arqueológico Nacional expone la momia guanche
Una momia guanche es la nueva estrella del Museo Arqueológico Nacional
La momia guanche mejor conservada cambia de hogar en Madrid
Momia guanche en el MNA de Madrid
Գարեգին Հովսեփյան (գրականագետ)

Անվան այլ կիրառումների համար տե՛ս՝ Գարեգին Հովսեփյան (այլ կիրառումներ)Գարեգին Եղիշեի Հովսեփյան (մայիսի 1, 1914(1914-05-01), Սևքար, Ղազախի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - օգոստոսի 3, 1993(1993-08-03), Երևան, Հայաստան), հայ գրականագետ։ Բանասիրական գիտությունների դոկտոր (1975)։ ԽՍՀՄ գրողների միության անդամ 1939 թվականից։


== Կենսագրություն ==
Գարեգին Հովսեփյանը ծնվել է 1914 թվականի մայիսի 1-ին, Իջևանի շրջանի Սևքար գյուղում։ Սկզբնական կրթությունն ստացել է Սևքարում, հետո սովորել է Դիլիջանում և Ստեփանավանում։ 1932 թվականին ավարտել է Երևանի գեղարվեստա-արդյունաբերական տեխնիկումը, 1937 թվականին ավարտել է ԵՊՀ պատմագրական ֆակուլտետը։ 1938-1941 թվականներին սովորել է համալսարանի ասպիրանտուրայում։ 1938-1942 թվականներին աշխատել է «Ավանգարդ», «Սովետական Հայաստան» թերթերի խմբագրություններում, 1942 թվականներին, մի քանի ամսով, եղել է «Գրական թերթ»-ի խմբագրի պաշտոնակատար։ 1942-1943 թվականներին ծառայել է խորհրդային բանակում։ 1943-1944 թվականներին աշխատել է «Սովետական Հայաստան» թերթում որպես կուսակցական և ռազմաճակատային բաժնի վարիչ, 1944-1966 թվականներին՝ Հայպետհրատում (որպես գեղարվեստական գրականության խմբագրության վարիչ)։ 1962 թվականին «Հովհաննես Հովհաննիսյան. կյանքը և գործը» թեմայով դիսերտացիա է պաշտպանել և ստացել բանասիրական գիտությունների թեկնածուի աստիճան։ 1966 թվականից ավագ գիտաշխատող է ՀԽՍՀ ԳԱ պատմության ինստիտուտի հայ պարբերական մամուլի պատմության բաժնում։ 1975 թվականին «Չարենցի պոեզիան» թեմայով դիսերտացիա է պաշտպանել և ստացել բանասիրական գիտությունների դոկտորի աստիճան։ ԽՄԿԿ անդամ 1941 թվականից։
Աշխատությունները վերաբերում են հայ դասական և արդի գրականությանը («Ստեփան Զորյանի ստեղծագործությունը», 1951, «Հովհաննես Հովհաննիսյան․ կյանքը և գործը», 1957, «Նար-Դոս», 1961, «Չարենցի պոեզիան», 1969 և այլն)։
Մահացել է 1993 թվականի օգոստոսի 3-ին Երևանում։


== Երկեր ==
Ստեփան Զորյանի ստեղծագործությունը (քննադատական ակնարկ), Երևան, Հայպետհրատ, 1951, 248 էջ։
Հովհաննես Հովհաննիսյան. կյանքը և գործը, Երևան, Հայպետհրատ, 1957, 294 էջ։
Նար-Դոս, Երևան, Հայպետհրատ, 1961, 482 էջ։
Չարենցի պոեզիան, Երևան, «Հայաստան», 1969, 478 էջ։
Հմայակ Սիրաս (գրականագիտական ակնարկ), Երևան, «Լույս», 1980, 48 էջ։


== Ծանոթագրություններ ==


== Աղբյուր ==
Հայկական համառոտ հանրագիտարան. Հատոր 4, 2003
Վասիլևկա (գյուղ, Լեբեդինի շրջան)

Անվան այլ կիրառումների համար տե՛ս՝ ՎասիլևկաՎասիլևկա (ուկրաիներեն՝ Василівка), գյուղ Ուկրաինայի Սումիի մարզի Լեբեդինի շրջանում։ Հիմնադրվել է 17-րդ դարում։
2001 թվականի տվյալներով Վասիլևկա գյուղում բնակվել է 1 550 մարդ։
Այն Վասիլևսկի գյուղական խորհրդի վարչական կենտրոնն է, որը, բացի այդ, ներառում է Նովոսելսկոյե, Պոմերկի, Սավոնիխա և Միրնոե գյուղերը։


== Աշխարհագրական դիրք ==
Վասիլևկա գյուղը գտնվում է Գրուն գետի ափին։ Հոսանքին վերև՝ 6 կմ հեռավորության վրա, Գրուն գյուղն է, հոսանքին ներքև՝ 1 կմ հեռավորության վրա՝ Կապուստինցի (Լիպովոդոլինսկի շրջան) և Կլյուսի (Լիպովա Դոլինայի շրջան) գյուղերը։


== Պատմություն ==
Վասիլևկա գյուղը հիմնադրվել է 17-րդ դարի 80-ական թվականներին։


== Տնտեսություն ==
Կաթնամթերքի ֆերմա,
«Վասիլևսկու պանրի գործարան» ԲԲԸ,
Սելեկցիոն ֆերմա «Վասիլևկա»։


== Սոցիալական ոլորտի օբյեկտներ ==
Գյուղում կա դպրոց։


== Հայտնի մարդիկ ==
Միխայիլ Իվանովիչ Օզերնի - նկարիչ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (298801-298900)

Աստերոիդների ցանկ (298701-298800)  • Աստերոիդների ցանկ  • Աստերոիդների ցանկ (298901-299000)
 Աստերոիդների ցանկ (298701-298800)  • Աստերոիդների ցանկ  • Աստերոիդների ցանկ (298901-299000)
Ստարոշարեևո

Ստարոշարեևո (ռուս.՝ Старошареево, բաշկիրերեն՝ Иҫке Шөрөй), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 498 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (3028)

Ժողովածու (3028), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3028 թվի տակ։ Ձեռագիրը գրվել է 1668 թվականին Կարինում։ Ստացողը եղել է Մարտիրոս Ղրիմեցին։ Կազմող՝ Յակոբը։ Գրված է թղթի վրա, որն ունի 26,9X14,8 չափս։ Ձեռագիրը կազմված է 324 թերթից։ Գրված է միայսուն, բոլորգրով։ Ունի կիսախորան, լուսանցազարդ մանրանկարներ։ Պահպանակն ունի 2 էջ, գրված է՝ մագաղաթի վրա՝ բոլորագիծ երկաթագրով, Ավետարան։ Կազմը` կաշեպատ տախտակ դրոշմազարդ, աստառը՝ կապույտ մետաքս։ Հիշատակարաններ ստացողի՝ 323բ (չափ.):


== Բովանդակություն ==
Սիմ. Ջուղայեցւոյ Քերականութիւն, Տրամաբանութիւն, Մեկնութիւն Պրոկղի


== Ծանոթագրություններ ==
(8709) Կադլու

(8709) Կադլու (անգլ.՝ Kadlu), աստերոիդ ամուրի ընտանիքում։ Հայտնաբերվել է 1994 թվականի մայիսի 14-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 2,53196 ա. մ., առավելագույնը մոտենում է 1,2983 ա. մ. հեռավորության վրա և հեռանում 3,7656 ա. մ.։ Արեգակի շուրջ մեկ ամբողջական պտույտ է կատարում 1471,58 երկրային օրվա ընթացքում, իր ուղեծրով շարժվելով միջինում 0,244635 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,51° անկյուն։
Կադլու աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8709) Կադլու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(5282) Յամատոտակերու

(5282) Յամատոտակերու (անգլ.՝ Yamatotakeru), աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 2-ին Յոսիակի Օշիմայի կողմից Գեկկոյում։
Միջին հեռավորությունը Արեգակից կազմում է 2,729128 ա. մ., առավելագույնը մոտենում է 2,392 ա. մ. հեռավորության վրա և հեռանում 3,0662 ա. մ.։ Արեգակի շուրջ մեկ ամբողջական պտույտ է կատարում 1646,78 երկրային օրվա ընթացքում, իր ուղեծրով շարժվելով միջինում 0,218609 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,23° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5282) Յամատոտակերու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Թազա (ազգային պարկ)

Թազա (արաբ․՝ الحظيرة الوطنية تازة‎‎, ֆր.՝ Parc national de Taza), Ալժիրի ամենափոքր ազգային պարկերից մեկը։ Տարածքը կազմում է 3,807 կմ²։ Այն հիմնադրվել է 1985 թվականին։ Տեղակայված է Ջիջել մարզում, և իր անվանումը ստացել է Թազա քաղաքի պատվին, որը գտնվում է պարկին հարակից։
Պարկը գտնվում է Ջիջել քաղաքից 30 կմ հյուսիս-արևելք։ Այստեղ կա Ջիջել անունով քարանձավ, ինչպես նաև բազմաթիվ լողափեր, քարայրեր և ժայռեր։ Պարկը ներառված է ՅՈՒՆԵՍԿՕ-ի կենսոլորտային օբյեկտների ցանկում, քանի որ այնտեղ առկա են ֆլորայի և ֆաունայի հազվագյուտ տեսակներ, ներառյալ մագոտների մեռնող տեսակը։ Macaca sylvanus-ները պրիմատներ են, որոնք նախկինում Հյուսիսային Աֆրիկայում եղել են շատ ավելի տարածված, քան այսօր։


== Ծանոթագրություններ ==


== Արտաքին հղումներ ==
ՅՈՒՆԵՍԿՕ-ի կենսոլորտային օբյեկտներ (2006) (անգլ.)
Տեղեկություններ UNEP-WPMC կայքում Archived 2007-09-30 at Archive.is (անգլ.)
Թազա ազգային պարկը Birdlife.org-ում (անգլ.)
Ջիջելի պաշտոնական կայքը Archived 2007-11-09 at the Wayback Machine. (ֆր.)
Ջո Հիլ

Ջո Հիլ (անգլ.՝ Joe Hill, հայտնի նաև Ջոզեֆ Հիլստրոմ անվամբ, իսկական անուն-ազգանունը՝ Ջոել էմանուել Հեգլունդ [Joel Emmanuel Hägglund], հոկտեմբերի 7, 1879(1879-10-07)[…], Gävle Parish, Շվեդիա - նոյեմբերի 19, 1915(1915-11-19), Սոլթ Լեյք Սիթի, ԱՄՆ), ծագումով շվեդ, ամերիկացի բանվորական ակտիվիստ։
Հայտնի են եղել Հիլի «Քարոզիչն ու ստրուկը» (1911), «Պարոն Դմբոն», «Ինչ ենք մենք ուզում», «Եթե ես զինվոր լինեմ» և այլ երգեր, որոնք բանվորներին համախմբման կոչ են արել։ Ձերբակալվել է սպանության կեղծ մեղադրանքով։ Բանտում գրել է «Աշխարհի բանվորներ, արթնացե՝ք» երգը, իսկ մահապատժից մի քանի ժամ առաջ՝ «Կտակ»-ը։ Հիլին է նվիրված շվեդ ռեժիսոր Բու Վիդերբերգի «Ջո Հիլ» (1971) կինոնկարը։


== Ծանոթագրություններ ==
Ալոստ

Ալոստ, սարավանդ Թուրքիայի Էրզրումի մարզում, Ճորոխի ավազանում, Օլթիի շրջանում։ Բարձրությունը՝ 2200 մ։


== Ծանոթագրություններ ==
Տրուխանովո (գյուղ, Պոչինկովսկի շրջան)

Տրուխանովո (ռուս.՝ Труханово), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ջեյմս Մաքդիվիթ

Ջեյմս Ալտոն (Ջիմ) Մաքդիվիթ (անգլ.՝ James Alton "Jim" McDivitt, հունիսի 10, 1929(1929-06-10), Չիկագո, Իլինոյս, ԱՄՆ - հոկտեմբերի 13, 2022(2022-10-13), Թուսոն, Արիզոնա, ԱՄՆ), ամերիկացի տիեզերագնաց-օդաչու, ռազմաօդային ուժերի բրիգադային գեներալ։
Ավարտել է Միչիգանի համալսարանը (1959), ռազմաօդային ուժերի փորձարկող օդաչուների դպրոցը (ռազմաօդային ուժերի Էդուարդս բազայում, 1966), աերոտիեզերական հետազոտությունների օդաչուների պատրաստման դպրոցը (1961)։ ԱՄՆ-ի տիեզերագնացների խմբում ընդգրկվել է 1962 թվականին։ 1965 թվականի հունիսի 3-7-ը, Էդ Ուայթի հետ, որպես հրամանատար, թռիչք է կատարել «Ջեմինի-4» տիեզերանավով։ 1969 թվականի մարտի 3-13-ը, Դեյվիդ Սքոթի և Ռասել Շվայկարթի հետ, որպես հրամանատար, թռիչք է կատարել «Ապոլլոն-9» տիեզերանավով։ 
Երկու թռիչքների ընթացքում տիեզերքում մնացել է 338 ժամ 57 րոպե։


== Ծանոթագրություններ ==
Գոգա Աղամիրով

Գոգա (Գեորգի) Գրիգորի Աղամիրով (օգոստոսի 18, 1916(1916-08-18), Գրոզնի, Թերեքի մարզ, Ռուսական կայսրություն - ապրիլի 12, 1997(1997-04-12), Վորոնեժ, Ռուսաստան), հայ օդաչու, գնդապետ, Խորհրդային Միության հերոս։


== Կենսագրություն ==
Ծնվել է 1916 թվականի օգոստոսի 18-ին, Գրոզնի քաղաքում։ Մասնակցել է Հայրենական մեծ պատերազմին։ Ծառայել է հեռավոր գործողության ռմբակոծիչ ավիացիայում։ Կատարել է 234 մարտական թռիչք, զենք ու զինամթերք հասցրել պարտիզանական ջոկատներին։ Հատուկ առաջադրանքով 44 մարտական թռիչք է կատարել դեպի Հարավսլավիա։
Պարգևատրվել է 8 շքանշանով, ինչպես նաև մեդալներով։[1957 թվականին ավարտել է Մոնինոի ռազմաօդային ակադեմիայի (ներկայումս՝ Յուրի Գագարինի անվան ռազմաօդային ակադեմիա) բարձրագույն ակադեմիական դասընթացները։  1940 թվականից եղել է ԽՄԿԿ անդամ։
Մահացել է 1997 թվականի ապրիլի 12-ին, Վորոնեժում։


== Ծանոթագրություններ ==
Գարգամել

Գարգամել, ՑԵՌՆ-ի դեդեկտորներից, բշտիկային խցիկ, նախագծված էր գլխավորապես նեյտրինային փոխազդեցությունների որոշման համար։ Կառուցվել է Ֆրանսիայում, տրամագիծը մոտ 2 մետր է, երկարությունը՝ 4,8 մ, կարող էր տեղավորել 12 խորանարդ մետր ֆրեոն (CF3Br)։ Ավելի տիպական հեղուկ ջրածնի փոխարեն ծանր հեղուկի օգտագործումը նշանակում է նեյտրինային փոխազդեցության ավելի մեծ հավանականություն, ինչպես նաև մյուոններից պիոններից տարբերելու ավելի հեշտ հնարավորություն։
Գարգամելը գործել է 1970-1978 թվականներին մյուոնային նեյտրինային փնջով, որը առաջանում էր ՑԵՌՆ-ի պրոտոնային սինքրոտրոնում։ Այս փորձերը պսակվեցին ՑԵՌՆ-ում երբևէ կատարված ամենակարևոր հայտնագործություններից մեկով. 1973 թվականի հուլիսին, տեսական կանխատեսումից ոչ շատ չանցած հայտարարվեց թույլ չեզոք հոսանքների դիտարկման մասին։
Փորձի համար վերլուծության են ենթարկվել մոտ 83 000 նեյտրինային իրադարձություններ։ Դիտվել են 102 չեզոք հոսանքներ։
Գարգամելը կոչվել է Ֆրանսուա Ռաբլեի Գարգանտուան և Պանտագրյուելը վեպի հերոս Գարգանտուայի մոր՝ հսկա Գարգամելի անունով։


== Ծանոթագրություններ ==


== Գրականություն ==
The discovery of the weak neutral currents, CERN Courier Archived 2007-03-11 at the Wayback Machine.
Experimental Study of the High-energy Reactions Anti-muon-neutrino e → Antu-muon-neutrino e-, Anti-muon-neutrino N → mu + X in the Gargamelle Bubble Chamber. (In French) Farhad Rahimi (Strasbourg, CRN). CRN-HE-84-13, Dec 1982.(չաշխատող հղում)
The road to unification – Gargamelle and the discovery of Weak Neutral Currents Archived 2011-08-27 at the Wayback Machine.


== Արտաքին հղումներ ==
Padilla Antonio (Tony)։ «Gargamelle and Neutral Currents»։ Sixty Symbols։ Brady Haran for the University of Nottingham
Ժողովածու (1393)

Ժողովածու (1393), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1393 թվի տակ։ Ձեռագիրը գրվել է 17-րդ դարում (1641 թվականից առաջ)։ Գրված է թղթի վրա, որը ունի 15 X 9,5 չափս։ Ձեռագիրը կազմված է 208 թերթից։ Գրված է միասյուն նոտրգրով։ Ունի կիսախորան, լուսանցազարդ մանրանկար։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ հետագայի՝ 170ա (1641 թ․):


== Բովանդակություն ==
Մատթ․ Ջուղաեցւոց Մեկնութիւն Յովհաննու։
Քարոզք։
Բառք յունաց (7 բառ)


== Ծանոթագրություններ ==
Գրոմո

Գրոմո (իտալ․՝ Gromo)՝ կոմունա Իտալիայում, Լոմբարդիա մարզի Բերգամոյի գավառում։
Բնակչությունը կազմում է 1233 մարդ (2008 թվականի տվյալներով)։ Բնակչության խտությունը 62 մարդ/կմ²։ Տարածքը՝ 20 կմ²։ Փոստային ինդեքս՝ 24020։ Հեռախոսային կոդ՝ 0346։
Բնակավայրի հովանավորն է սուրբ առաքյալ Հակոբոս Զեբեդյան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0346 41128
Էլեկտրոնային փոստ․ segreteria@comune.gromo.bg.it
Պաշտոնական կայք․ http://www.comune.gromo.bg.it/


== Արտաքին հղումներ ==
Բնակավայրի պաշտոնական կայքը (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կորտկանց

Կորտկանց, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(9048) 1991 RD24

(9048) 1991 RD24, աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 12-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,41763 ա. մ., առավելագույնը մոտենում է 2,1547 ա. մ. հեռավորության վրա և հեռանում 2,6805 ա. մ.։ Արեգակի շուրջ մեկ ամբողջական պտույտ է կատարում 1373,04 երկրային օրվա ընթացքում, իր ուղեծրով շարժվելով միջինում 0,262192 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9048) 1991 RD24 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիրկ Բաուտս

Դիրկ Բաուտս (հոլ.՝ Dirk Bouts 1415[…] կամ 1415, Հաառլեմ - մայիսի 6, 1475, Լյուվեն, Լյովեն, Բելգիա), նիդեռլանդացի գեղանկարիչ, դասվում է ֆլամանդացի պրիմիտիվիստների շարքին։ Հյուսիսային վերածննդի ներկայացուցիչ։


== Կենսագրություն ==

Ըստ Կարել վան Մանդերի Բաուտսը ծնվել է Հարլեմում։ Նա ակտիվ գործունեություն է ծավալել Լյովենում և 1468 թվականից եղել է քաղաքի նկարիչը։ Կարել վան Մանդերը "Dieric of Haarlem" և "Dieric of Leuven" կենսագրականները գրելիս շփոթմունք է առաջացրել, չնայած խոսել է նույն արվեստագետի մասին։
Դիրկ Բաուտսի վաղ մանկությունից քիչ տեղեկություններ կան։ Նրա վրա մեծ ազդեցություն են ունեցել Յան վան Էյքը և Ռոգիր վան դեր Վայդենը, ով եղել է նրա ուսուցիչը։ Լյովենում նա հաստատվել է 1457 թվականց և մինչև կյանքի վերջն աշխատել է այնտեղ։
Հյուսիսային նկարիչներից Բաուտսն առաջինն էր, որ ցույց տվեց մեկ անհետացող կետի կիրառումը (արտացոլված է նրա «Խորհրդավոր ընթրիք» կտավում)։ Նրա աշխատանքներում առկա է որոշակի պարզունակ նկարչություն, նրա կերպարները հաճախ անհամամասնորեն երկար և անկյունային են, բայց նրա կտավները արտահայտիչ են, լավ մշակված, հարուստ գույներով, հատկապես լանդշաֆտային հետնապլանները։


== Ստեղծագործություններ ==
Նկարչին բնորոշ են դետալների մանրամասն մշակումը և լուսաստվերի հմուտ օգտագործումը։ Նրա նկարներում առկա է թաքնված դրամատիզմը, չնայած, որ Բաուտսի անգամ ամենաողբերգական սյուժետների մեկնաբանությունները արտաքինից անկիրք են թվում։
Բաուտսի առավել հայտնի նկարներից է «Սուրբ հաղորդության խորհուրդը» (1464-1467 թթ.), որը նա նկարել է Սուրբ Հաղորդության եղբայրության պատվերով։ Կենտրոնական հատվածը պատկերում է Խորհրդավոր ընթրիքը, կողքերից ներկայացված են Հին կտակարանից չորս պատկեր։ Նկարի յուրօրինակությունը նրանում է, որ Բաուտսին հաջողվել է իրական կյանքի հավաստիությամբ միացնել հայեցողականությունն ու ինքնամփոփությունը։ Կերպարների դիմագծերում իդեալականացում չկա, կրոնական թեմային բնականոն ներառված է առօրյա կենցաղային իրեր՝ կավե սովորական ամանեղեն, անագե ափսեներ, կտրված հաց և այլն, պատկերող նատյուրմորտը։ Այսպիսով հասարակ դիտողը, նկարչի ժամանակիցը, կարող էր ավելի խորը վերապրել ներկայացվող իրադարձությունը։


== Ծանոթագրություններ ==
Գիլաշեն (գետակ)

Գիլաշեն, Գելաշեն, Գերաշեն, Գոլաշեն, գետակ Ճորոխի ավազանում, նրա աջակողմյան վտակ Արտանուջ գետի աջակողմյան օժանդակը։ Ստորին հոսանքում կոչվում է Իմերխև։ Անցնելով համանուն գյուղով՝ թափվում է մայր գետը։ Նշանակված է Կովկասի 5-վերստանոց քարտեզում։


== Ծանոթագրություններ ==
Վարնգաու

Վարնգաու (գերմ.՝ Warngau), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Միսբախ շրջանում։ Բնակչությունը 3743 մարդ տարածքը 51, 28 կմ²։ Պաշտոնական կոդ՝ 091 82 136


== Ծանոթագրություններ ==


== Արտաքին հղումներ ==
Պաշտոնական կայք
Գոնսալվիս (Բրազիլիա)

Գոնսալվիս (պորտ.՝ Gonçalves), համայնք Բրազիլիայում՝ Մինաս Ժերայս նահանգի կազմում։ Գտնվում է Մինաս Ժերայս նահանգի Հարավ-արևմտյան մասում։ Մտնում է Պոզու Ալեգրի գավառի կազմի մեջ։ Բնակչությունը կազմում է 4274 մարդ՝ 2007 թվականի տվյալներով։ Գրավում է 187,596 կմ2 տարածք։ Բնակչության խտությունը կազմում է՝ 22,8 մարդ/կմ2։
Քաղաքի տոնը նշվում է մարտի 1-ին։


== Պատմություն ==
Քաղաքը հիմնադրվել է 1963 թվականի մարտի 1-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 13.198.184,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.126,79 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,759 (տվյալները ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։
Օսով (գյուղ, Ռոդոմիշլինսկի շրջան)

Օսով (ուկրաիներեն՝ Осів), գյուղ Ուկրաինայի Ժիտոմիրի մարզի Ռոդոմիշլինսկի շրջանում։
2001 թվականի տվյալներով Օսով գյուղում բնակվում էր 56 մարդ։ Բնակավայրը զբաղեցնում է 0,295 կմ² տարածք։ Բնակչության խտությունը կազմում էր 189,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ներամ

Ներամ, Նեհրամ կամ Ներամի երկաթգծի կայարանի ավան (այժմ կոչվում է՝ ադրբ.՝ Nehrəm), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան
Նախիջևանի Ինքնավար Հանրապետություն


== Արտաքին հղումներ ==
Արգամ Այվազյանի «ՆԱԽԻՋԵՎԱՆԻ ԻՍՍՀ ՀԱՅԿԱԿԱՆ ՀՈւՇԱՐՁԱՆՆԵՐԸ» գիրքը


== Ծանոթագրություններ ==
Լաշիս Իգորեթ

Լաշիս Իգորեթ (վրաց.՝ ლაშის იგორეთი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 450 մետր բարձրության վրա։ Շրջկենտրոն Խարագաուլից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 93 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Զենֆտենբերգ

Զենֆտենբերգ (գերմ.՝ Senftenberg), քաղաք Գերմանիայում, համայնքային կենտրոն, գտնվում է Բրանդենբուգի տարածքում։
Մտնում է Վերին Շպրեվալդ Լաուզիցի շրջանի կազմի մեջ։ Բնակչությունը 26 530 մարդ է (2010 թվականի դեկտեմբերի 31–ի տվյալներով)։ Զբաղեցնում է 126,94 կմ² տարածք։ Պաշտոնական կոդը՝ 12 0 66 304։
Քաղաքը ստորաբաժանվում է 9 քաղաքային համայնքների։


== Ծանոթագրություններ ==


== Արտաքին հղումներ ==
Պաշտոնական էջ
Կոնտրակցիոն վարկած

Կոնտրակցիոն վարկած, (լատ.՝ contractio— սեղմում, կրճատում), տեկտոնական վարկած։ Տարածված էր 19-րդ դարում (ֆրանսիացի երկրաբան Լ. Էլի դը Բոմոն, ավստրիացի երկրաբան Է. Զյուս)։ Ըստ կոնտրակցիոն վարկածի՝ ապարների շերտերի ծալքավորությունը կատարվում էր Երկրի շառավղի և երկրակեղևի մակերևույթի աստիճանական փոքրացման հետևանքով։ Երկրի չափերի կրճատման պատճառ էր համարվում նրա երկարատև սառեցումը, քանի որ կոնտրակցիոն վարկած ելնում էր հրահեղուկ զանգվածներից մոլորակների առաջացման մասին այժմ մերժված վարկածից։ Ռադիոակտիվ տարրերի տրոհման գյուտից հետո կոնտրակցիոն վարկածի ֆիզիկական հիմքը սասանվեց։ Բացահայտվեց նաև կոնտրակցիոն վարկածի անկարողությունը՝ սպառիչ բացահայտություն տալ տեկտոնական պրոցեսներին և առանձնապես մագմատիկ գործունեությանը։ Այնուամենայնիվ մի շարք գիտնականներ (Լ. Քոբեր, Հ. Շտիլլե) շարունակեցին զարգացնել կոնտրակցիոն վարկածը 20-րդ դարում։ Սակայն երկրաբանական տվյալները վկայում են, որ լիտոսֆերայում սեղմմանը զուգընթաց կատարվում է նաև ընդարձակում։ Ուստի, ի հակադրություն կոնտրակցիոն վարկածի, առաջ քաշվեցին պատկերացումներ ընդարձակվող Երկրի, ինչպես նաև լիտոսֆերայում միմյանց համակշռող ընդարձակման և սեղմման գոտիների առկայության մասին (նոր գլոբալ տեկտոնիկա)։ 


== Տես նաև ==
Մոբիլիզմ
Տեկտոնական հիպոթեզներ
Պորլամար

Պորլամար (իսպ.՝ Porlamar), քաղաք Վենեսուելայում՝ երեք կղզիներով կազմավորված Նուևա Էսպարտա նահանգում, որի խոշորագույն բնակավայրն է։ Գտնվում է Մարգարիտա կղզու հարավարևելյան մասում՝ Կարիբյան ծովի ափին (նահանգի ամենամած նավահանգիստն է)։ 2013 թվականի տվյալներով բնակչության թվաքանակը եղել է 139 496, որը կազմում է կղզու բնակչության մեկ երրորդ մասը։ Քաղաքը կղզու առևտրային կենտրոնն է։ Զարգացած է սննդի արդյունաբերությունը։


== Պատմություն ==
Հիմնադրվել է 1536 թվականին՝ այդ վայրերը Քրիստափոր Կոլումբոսի այցից շուրջ քառասուն տարի անց։ 1973 թվականին Պորլամարի նավահանգիստն ստացել է ազատ նավահանգստի՝ պորտո ֆրանկոյի կարգավիճակ, որը խթան է հանդիսացել քաղաքը զբոսաշրջության կենտրոնի վերածելու համար։ 


== Կլիմա ==


== Քույր քաղաքներ ==
 Մեքսիկա, Կանկուն
 Կոլումբիա, Կարտախենա
 ԱՄՆ, Մայամի


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
San Francisco Chronicle articleArchived 2012-03-24 at the Wayback Machine.
Բերեզնա (գյուղ, Խմելնիկի շրջան)

Անվան այլ կիրառումների համար տե՛ս՝ ԲերեզնաԲերեզնա (ուկրաիներեն՝ Березна), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1673 թվականին։
2001 թվականի տվյալներով Բերեզնա գյուղում բնակվում էր 708 մարդ։ Բնակավայրը զբաղեցնում է 2,45 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվանտային էլեկտրադինամիկա

Քվանտային էլեկտրադինամիկա, էլեկտրամագնիսական դաշտի և լիցքավորված մասնիկների փոխազդեցության քվանտային տեսություն։ Քվանտային էլեկտրադինամիկա ասելով հաճախ հասկանում են դաշտի քվանտային տեսության այն մասը, որն ուսումնասիրում է միայն քվանտացված էլեկտրամագնիսական և էլեկտրոնա-պոզիտրոնային դաշտերի փոխազդեցությունը, սակայն քվանտային էլեկտրադինամիկա կիրառելի է բոլոր լիցքավորված լեպտոնների և ուժեղ փոխազդեցության չենթարկվող այլ մասնիկների ու էլեկտրամագնիսական դաշտի փոխազդեցության համար։
Էլեկտրամագնիսական դաշտի քվանտները ֆոտոններ են։ Քվանտային էլեկտրադինամիկայում երկու լիցքավորված մասնիկների փոխազդեցությունը դրանց միջև վիրտուալ ֆոտոնների փոխանակման արդյունքն է։ Քվանտային էլեկտրադինամիկան նկարագրում է ամենաբազմազան պրոցեսներ՝ մարմինների ջերմային ճառագայթում, Քոմփթոնի էֆեկտը, արգելակման ճառագայթումը, ատոմներից ու ավելի բարդ համակարգերից ֆոտոնների առաքման և կլանման երևույթները, էլեկտրոն-պոզիտրոնային անիհիլացումը, զույգերի առաջացումը և այլն։ Սակայն քվանտային էլեկտրադինամիկայի համար ամենաբնորոշը այն երևույթներն են, որոնք կապված են էլեկտրամագնիսական և էլեկտրոն-պոզիտրոնային դաշտերի ֆլուկտուացիաների հետ (վակուումի բևեռացում)։ Դաշտի քվանտային տեսության համար յուրահատուկ այս երևույթների հետևողական ուսումնասիրությունն էլ հենց հիմք է ծառայել արդի քվանտային էլեկտրադինամիկայի ստեղծման համար (Սինյիտիրո Տոմոնագա, Յուլիուս Շվինգեր, Ռիչարդ Ֆեյնման)։
Քվանտային էլեկտրադինամիկայի տպավորիչ հաջողությունները վճռական ազդեցություն են ունեցել մյուս փոխազդեցությունների տեսության զարգացման վրա։ Այդ տեսությունները կառուցվում են քվանտային էլեկտրադինամիկայի նմանությամբ՝ հիմնվելով այսպես կոչված տեղային տրամաչափարկման ինվարիանտության վրա, երբ դաշտն ինքը հանդես է գալիս որպես տրամաչափարկման դաշտ։ Տրամաչափարկման սկզբունքը հնարավորություն է տվել քվանտային էլեկտրադինամիկան միավորել թույլ փոխազդեցության տեսության հետ, այնպես որ քվանտային էլեկտրադինամիկան կարելի է ներկայացնել որպես էլեկտրամագնիսական և թույլ փոխազդեցությունների (էլեկտրաթույլ փոխազդեցություն) միասնական տեսության բաղկացուցիչ մաս։ Բացառված չէ, որ ըստ տրամաչափարկման սկզբունքի և՛ ուժեղ, և՛ գրավիտացիոն փոխազդեցությունները, ինչպես և բնության բոլոր փոխազդեցությունները միասնական ունիվերսալ փոխազդեցության տարբեր դրսևորումներ են։
Բոբրկա

Բոբրկա (ուկրաիներեն՝ Бібрка), քաղաք Ուկրաինայի Լվովի մարզի Պերեմիշլյանիի շրջանում, շրջանային նշանակության քաղաք։ Հիմնադրվել է 1211 թվականին։
Չճշտված տվյալներով Բոբրկա քաղաքում բնակվում էր 3 949 մարդ։ Բնակավայրը զբաղեցնում է 5,14 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
QuickTime

QuickTime (անգլերենից` շարային քայլ), Apple ընկերության ոչ ազատ տեխնոլոգիա է։ Այն մշակվել է 1991 թվականին տարբեր ֆորմատներով թվային տեսանյութերի, ձայնի, տեքստի, անիմացիայի, երաժշտության և համայնապատկերային նկարների վերարտադրման համար։
QuickTime-ը նաև մուլտիմեդիայի կառուցվածք է, որը կարող է օգտագործել այլ հավելվածներ։ Մի քանի ծրագրեր օգտագործում են QuickTime-ը, իրենց մուլտիմեդիական խնդիրների կատարման համար, օրինակ` անմիջապես Apple-ի թողարկած iTunes, iMovie և Final Cut Pro-ն, ինչպես նաև այլ արտադրողների համանման ծրագրային ապահովումը, օրինակ` Adobe Photoshop CS4, Ulead Video Studio-ն։
QuickTime-ի ճիշտ աշխատանքի համար պահանջվում է համապատասխան ձայնային և տեսակոդեկներ։


== QuickTime արտադրանքներ ==


=== QuickTime նվագարկիչ ===
QuickTime նվագարկիչը անվճար մուլտիմեդիական նվագարկիչ է, որը դիտման համար կարող է օգտագործել բազմաթիվ տարբեր տիպի նիշքեր, ներառյալ վիդեո, երաժշտություն, նկարներ, գրաֆիկա և վիրտուալ իրականության ֆիլմեր։


=== QuickTime Pro ===
Նվագարկիչի ընդլայնված տարբերակն է, որի օգնությամբ կարելի է ստեղծել և խմբագրել վիդեո, ձայն, պահպանել և արտահանել տարբեր ֆորմատներով, ներառյալ H.264: QuickTime Pro-ի արժեքը կազմում է 29.99 դոլար։ Ծրագիրն աշխատում է Mac և PC-ով և հասանելի է Apple Online Store-ից բեռնման համար։


=== QuickTime Broadcaster ===
Ձայնի և վիդեոի թողարկում թույլատրող, առանձին անվճար ծրագիր Mac-ի համար։


=== QuickTime X ===
QuickTime-ի միայն Mac-ի վրա աշխատող, նոր տասներորդ տարբերակն է։ Առաջին անգամ թողարկվել է Mac OS X 10.6 Snow Leopard-ի կազմում։ Իր մեջ համատեղում է QuickTime-ի վճարովի և անվճար տարբերակները։


== Ծանոթագրություններ ==


== Արտաքին հղումներ ==
QuickTime-ը Էփլի կայքում
Անովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԱնովկաԱնովկա (ուկրաիներեն՝ Ганнівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1858 թվականին։
2001 թվականի տվյալներով Անովկա գյուղում բնակվում էր 174 մարդ։ Բնակավայրը զբաղեցնում է 0,21 կմ² տարածք։ Բնակչության խտությունը կազմում էր 828,57 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)